

**Аварияның себептерін тергеп-тексеру және салдарын жою жөнінде үкіметтік комиссия құру туралы**

Қазақстан Республикасы Премьер-Министрінің 2022 жылғы 3 қарашадағы № 178-ө өкімі.

      Қарағанды облысында "АрселорМиттал Теміртау" акционерлік қоғамының Көмір департаменті "Ленин атындағы" шахтасында 2022 жылғы 3 қарашада болған аварияны тергеп-тексеру мақсатында:

      1. Қосымшаға сәйкес құрамда Қарағанды облысында "АрселорМиттал Теміртау" акционерлік қоғамының Көмір департаменті "Ленин атындағы" шахтасындағы аварияның себептерін тергеп-тексеру және салдарын жою жөніндегі үкіметтік комиссия (бұдан әрі – Комиссия) құрылсын.

      2. Комиссия дереу жұмысқа кіріссін, аварияның себептерін жан-жақты тергеп-тексеруді қамтамасыз етсін, келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде шаралар қабылдасын.

      3. Комиссия төрағасы Юрий Викторович Ильин аварияның себептерін тергеп-тексеру нәтижелері және келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде қабылданған шаралар туралы баяндасын.

|  |  |
| --- | --- |
| *Премьер-Министр* | *Ә. Смайылов* |

|  |  |
| --- | --- |
|  | Қазақстан Республикасы Премьер-Министрінің 2022 жылғы 3 қарашадағы № 178-ө өкіміне қосымша |

**Қарағанды облысында "АрселорМиттал Теміртау" акционерлік қоғамының Көмір департаменті "Ленин атындағы" шахтасындағы аварияның себептерін тергеп-тексеру және салдарын жою жөніндегі үкіметтік комиссияның Құрамы**

|  |  |  |
| --- | --- | --- |
| Ильин Юрий Викторович | - | Қазақстан Республикасының Төтенше жағдайлар министрі, Комиссия төрағасы |
| Танабаев Мұса Тұрманұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті төрағасының орынбасары, Комиссия төрағасының орынбасары |
| Басин Вадим Борисович | - | Қарағанды облысы әкімінің бірінші орынбасары |
| Құрымбаев Эрик Зейінғабылұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті Тау-кен металлургия өнеркәсібіндегі мемлекеттік қадағалау басқармасының басшысы |
| Әбілқасынов Арман Төлеубайұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті Қарағанды облысы бойынша департаменті басшысының орынбасары |
| Брагин Сергей Михайлович | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті № 4 департаменті көмір өнеркәсібіндегі мемлекеттік қадағалау бөлімінің басшысы |
| Ахметов Саяш Шафхатұлы | - | Қарағанды облысы еңбек инспекциясы басқармасы басшысының орынбасары |
| Наир Биджу | - | "АрселорМиттал Темиртау" акционерлік қоғамының бас директоры (келісу бойынша) |
| Өкенов Жұмат Тельманұлы | - | "Кәсіби әскерилендірілген авариялық-құтқару қызметтерінің республикалық орталық штабы" ЖШС Қарағанды филиалы директорының орынбасары (келісу бойынша) |
| Лукин Андрей Рудольфович | - | "Қорғау" көміршілер кәсіподағының бас техникалық инспекторы (келісу бойынша) |

|  |
| --- |
|  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК